Өскемендік оқушылар антисептик шашатын робот жасады
DATE: 11:51, 22 Мамыр 2022 | GMT +5
TITLE: Өскемендік оқушылар антисептик шашатын робот жасады
URL: https://kaz.inform.kz/news/oskemendik-okushylar-antiseptik-shashatyn-robot-zhasady_a3935703/
META: DATE: 11:51, 22 Мамыр 2022 | GMT +5
TOTAL WORDS: 134
AUTHOR(S):
TEXT: «New generation» деп аталатын фестивальде облыстың түкпір-түкпірінен мектеп оқушылары мен колледж, университет студенттері қатысты. Білім саласындағы ауқымды ІТ-көрмеде балалар мен жастар өз жобаларын көрсетіп, ой-пікір, тәжірибе алмасты. «Бүгін фестивальде өз жобамызды – антисептик шашатын роботты ұсынып отырмыз. Ол датчик арқылы жұмыс істейді, қазақ тілінде еркін сөйлейді және коронавирус инфекциясының алдын алу туралы нұсқаулар береді. Қазір бұл роботты мектебімізге орнатып қойдық», - дейді О. Бөкей атындағы №44 лицей-мектебінің оқушылары Ділназ Нәбиолда және Дияс Ермұханбетов. Қатысушылар 6 бағыт бойынша өз жұмыстарын ұсынды, атап айтқанда «Kids Skills», «Maker Fest», «Junior Skills», «Startup-жобалар», «Robotime», «ClusterPro». Олардың ішінде қауіпсіздікті ұйымдастыруға, ойын ойнауға, оқытуға қатысты жоба жасағандар болды. Фестиваль барысында ғылыми ойын-сауық алаңы ұсынылды. Мұнда келушілер заманауи технологиялар саласындағы соңғы жетістіктермен танысуға мүмкіндік алды. Естеріңізге сала кетсек, осыған дейін Шығыс Қазақстанда биыл 7, 5 мың түлек ҰБТ тапсыратындығын хабарлаған едік
